

**Република Србија**

**ОПШТИНА МЕРОШИНА**

**Председник општине**

**01.06.2017.године**

**Мерошина**

Председник општине Мерошина, на основу Одлуке о буџету општине Мерошина за 2017.годину (“Сл.лист града Ниша”, број 150/2016 и 47/2017) Раздео 4, глава 4.01, функција 070, економска класификација 463 – трансфери осталим нивоима власти, Пројекат 0901-П-1од 30.Маја 2017. године

**расписује**

**К О Н К У Р С**

**За пројекте и програме рада за**

**унапређење положаја старијих и особа са инвалидитетом за 2017. годину**

1. **Предмет оглашавања**

Општина Мерошина у 2017. години, у циљу унапређења положаја старијих и особа са инвалидитетом, пружа подршку пројектним активностима које имају за циљ следеће:

1. **Превенција институционализације**
   * Стимулативни и инклузивни програми намењени одраслим и старијим особама са инвалидитетом, као и њиховим породицама у циљу превенције институционализације.
2. **Услуге подршке за самосталан живот особа са инвалидитетом** 
   * активности допунске подршке које својим садржајем спадају у домен стимулације, интеграције и реинтеграције, инклузије, едукације, радно окупационих и психосоцијалних програма у ширем смислу
   * активности које имају за циљ побољшање квалитета живота особа са инвалидитетом стварањем могућности за слободан избор услова и начина живота у изабраном окружењу .

# Подносиоци пријава

Подносиоци предлога пројеката могу бити удружења грађана и друге институције које пружају услуге социјалне заштите.

# Подношење пријаве и потребна документација

Начин писања предлога пројекта:

Предлог пројекта доставља се на српском језику, ћирилицом, написан обавезно на персоналном рачунару и на прописаним обрасцима.

Обавезну конкурсну документацију чине:

* Обрасци:Анекс 1 – Образац за писање предлога пројекта, Анекс 2 – Образац буџета пројекта Анекс 3 – наративни буџет пројекта.
* Уколико се пројекат пријављује у партнерству обавезну документацију чине и Протокол о сарадњи односно партнерству, Статут партнера и акт о регистрацији партнера.
* Лиценца за пружање услуге или други доказ да је подносилац предлога пројекта односно његов партнер у поступку лиценцирања за услугу за коју конкурише.

Конкурс је јаван и објављује се на огласној табли општине Мерошина и интернет страници општине: www.merosina.org.rs.

Обрасци за предлоге пројеката, буџет и изјаве партнера на пројекту могу се преузети на званичној интернет страници општине Мерошинаwww.merosina.org.rs.

* 1. **КРИТЕРИЈУМИ ЗА ОЦЕЊИВАЊЕ ПРЕДЛОГА ПРОЈЕКАТА**

|  |  |  |  |
| --- | --- | --- | --- |
| 1. | **Испуњеност формалних услова јавног позива** | **ДА** | **НЕ** |
| 1.1. | Предлог пројекта је пристигао у утврђеном року |  |  |
| 1.2. | Подносилац пројекта испуњава опште услове |  |  |
| 1.3. | Подносилац пријаве испуњава посебне услове наведене у Јавном позиву |  |  |
| 2. | **Циљеви и стратешко утемељење пројекта** | Максималан број поена је **40** | |
| 2.1. | Проблем је:   * јасно описан; * релевантан у односу на циљеве( 1 до 10 поена) |  | |
| 2.2. | Предложени пројекат је у складу са циљевима и доприноси њиховом остварењу ( од 1 до 20 поена ) |  | |
| 2.3. | Пројекат је утемељен у стратешким документима локалне самоуправе и доприноси остварењу стратешких приоритета( од 1 до 10 поена) |  | |
|  | **Укупно поена:** |  | |
| 3. | **Активности и резултати пројекта** | Максималан број поена је **25** | |
| 3.1. | Очекивани резултати воде ка остварењу специфичног циља/ева пројекта;   * резултати су јасно одређени, реалистични и оствариви уз ангажовање предвиђених људских, организационих и финансијских ресурса.(од 1 до 10 поена) |  | |
| 3.2. | Јасно су објашњене активности(од 1 до 10 поена) |  | |
| 3.3. | Временски оквир за извођење активности је реалистично постављен (планиране активности могу да се спроведу у предвиђеном року) (од1 до 5 поена) |  | |
|  | **Укупно поена** |  | |
| 4. | **Одрживост пројекта** | Максималан број поена је **10** | |
| 4.1. | Пројекат генерише позитивне ефекте на локалну заједницу и производи утицаје и након што се пројекат заврши; постоји могућност да ће се производи/услуге настали у оквиру пројекта користити и након што се пројекат заврши  (од 1 до 10 поена) |  | |
|  | **Укупно поена** |  | |
| 5. | **Капацитети за реализацију пројекта** | Максималан број поена је **10** | |
| 5.1. | Носилац пројекта (и партнери - уколико постоје) поседује техничке, менаџерске и организационе капацитете за извођење пројеката и свих предвиђених активности  (од 1 до 5 поена) |  | |
| 5.2. | Јасно су објашњени разлози за ангажовање особља на пројекту; ангажовање људских ресурса реалистично је приказано у буџету пројекта(од 1 до 5 поена) |  | |
|  | **Укупно поена** |  | |
| 6. | **Буџет пројекта** | Максималан број поена је **15** | |
| 6.1. | Буџет је реалистичан и сразмеран предвиђеним активностима;   * предвиђени трошкови одговарају реалним ценама на тржишту рада, промета добара и услуга, * постоји одмерен однос између трошкова за људске ресурсе и осталих трошкова(од 1 до 15 поена) |  | |
|  | **Укупно поена** |  | |
| **УКУПНИ ЗБИР СВИХ ПОЕНА (1+2+3+4+5+6)** | |  | |

Сваком предлогу пројекта Комисија за процену предлога пројеката доделиће одређен број бодова од укупних 100 на основу чега ће бити сачињена ранг листа пројеката.

* 1. **Рок и начин достављања пројектних предлога**

Предлози пројеката достављају се у затвореној коверти на следећу адресу: **ОПШТИНСКА УПРАВА ОПШТИНЕ МЕРОШИНА, Цара Лазара 17,** са назнаком „**ЗА КОНКУРС ЗА УСЛУГЕ СОЦИЈАЛНЕ ЗАШТИТЕ** - **НЕ ОТВАРАТИ”**.

Предлог пројекта се доставља написан на персоналном рачунару и на прописаним обрасцима који чине обавезну документацију, на српском језику, ћириличким писмом. Предлози пројеката писани руком или писаћом машином, као и они ван прописаног обрасца, неће се узети у разматрање.

Предлози пројеката достављају се поштом препоручено, курирским путем или личном доставом.

Предлог пројекта и буџет пројекта достављају се у два одштампана примерка (1 оригинални оверени примерак и 1 фотокопија).

**Предлози пројеката могу се достављати у периоду од расписивања конкурса до 09.06.2017. године до 12 часова.**

Листа вредновања и рангирања пријављених пројеката који се финансирају из опредељених средстава доноси се у року од 8 дана од дана закључења конкурса. Резултати конкурса ће бити објављени на огласној табли и на интернет страници општине Мерошинаwww.merosina.org.rs.

Учесници конкурса имају право увида у поднете пријаве и приложену документацију по утврђивању предлога листе вредновања и рангирања пријављених програма, у року од три дана од дана објављивања листе. Увид се може извршити искључиво уз претходну најаву.

На листу вредновања и рангирања учесници конкурса имају право приговора у року од три дана од дана њеног објављивања. Одлуку о приговору конкурсна комисија доноси у року од 8 дана од дана његовог пријема.

Одлуку о избору пројеката и програма рада који се финансирају доноси конкурсна комисија у року од 8 дана од дана утврђивања листе вредновања и рангирања и објављује на интернет страници www.merosina.org.rs.

Подносиоци пријава којима предлог пројекта буде одобрен биће о томе обавештени званичним дописом.

Број: 454-352

Дана, 01.06.2017.године

**ПРЕДСЕДНИК ОПШТИНЕ МЕРОШИНА**,

# Председник,

# Др Сања Стајић